ด้วยความมโนอยากทานซี่โครงหมูบาร์บีคิว จึงลอง search หาร้านจาก internet จึงได้ชื่อร้านนี้ซึ่งรีวิวแต่ละที่ก็ว่าอร่อยนักอร่อยหนา  วันนี้จึงตามไปพิสูจน์ฮะ

ที่ตั้ง โรงแรมนี่ใจกลางเมือง แยกพญาไทเลย เดินลงจาก BTS นี่ถึงเลย ถ้าขับรถมาก็มีที่จอดนะ ลานจอดอยู่หน้าโรงแรมเลย

บรรยากาศร้านดู retro สมัยพ่อกะแม่ยังเป็นวัยรุ่น

ความสะอาดของโต๊ะ คือมีผ้าปูโต๊ะแต่ก็เห็นชัดนะว่ามีรอยเปื้อน คราบนี่สดๆเลย น่าจะเปลี่ยนซักหน่อย จะได้ดูสะอาดตากว่านี้

บริการ พนักงานน้อยไปนะ เรียกแล้วไม่มา ต้องเรียกซ้ำ

อาหาร วันนี้สั่ง
1) ซี่โครงอ่อนทาซอสบาร์บีคิว เนื้อเปื่อยไปหน่อย มียุ่ยบ้าง กระดูกหมูอ่อนเคี้ยวได้กำลังดี โดยรวมเคยกินที่อร่อยกว่านี้เลยไม่ได้รู้สึกประทับใจอะไรมากมาย มันฝรั่งที่มาคู่กันก็เหมือนยังปรุงไม่ได้ที่

2) ซุปใสหัวหอม อันนี้ถือว่าเด็ด ซุปใสโรยหอมเจียว ในซุปมีคล้ายขนมปังอบชีส เสิร์ฟพร้อมขนมปังปิ้งกะเนย เป็นความแปลกใหม่ที่โดน

3) หมี่กรอบ หน้าตาดีตามสไตล์อาหารไทย รสชาติโอเค

ราคา ไม่แพงนะ